Betaal só jou skuld af - Jou Geld | Solidariteit WêreldJou Geld | Solidariteit Wêreld
Tuis › Artikels › Betaal só jou skuld af
Betaal só jou skuld af
Dit is baie makliker om skuld aan te gaan as om daarvan onslae te raak, maar daar is maniere om skuldvry te kan leef.
Soos met enige ding in die lewe is die belangrikste om eers jou kop reg te kry. Wanneer jy geld skuld, betaal jy nie net die kapitaal terug nie maar ook 'n groot bedrag rente. Jy is ook besig om jouself te roof van die geld wat jy maandeliks kon gebruik het.
Die volgende stap is om 'n lys te maak van al jou skuld, insluitend kredietkaarte, lenings, klererekeninge en finansiering. Skryf besonderhede oor elke skulditem neer, insluitend die uitstaande bedrag, die rentekoers waarteen jy die skuld terugbetaal en of jy dit vinniger mag afbetaal sonder dat jy gepenaliseer sal word.
Nou is dit tyd om 'n deeglike begroting op te stel. 'n Begroting help om te verseker dat 'n beperkte hoeveelheid geld eerstens aangewend word vir skuld en uitgawes en dat daar nie meer spandeer word as die maandelikse inkomste nie. Dit help ook om skuld so gou as moontlik af te betaal, om te begin spaar en om finansiële doelwitte te bereik.
Wanneer jy met jou begroting begin, moet jy eers al jou maandelikse uitgawes neerskryf. Dit sluit alles in van huurgeld of paaiemente, mediese fonds, versekering, kruideniersware, sakgeld, klere ens. Kyk dan weer na elke item en kyk of jy die bedrag vir daardie item van verminder. Miskien kan jy jou brandstofkoste verminder deur 'n rygeleentheid te kry of by 'n goedkoper winkel kruideniersware te koop?
Indien jou begroting reeds baie knap is, kan jy dalk die moontlikheid ondersoek om 'n ekstra inkomste te probeer verdien. Dink aan elke geleentheid wat jy moontlik kan gebruik om 'n ietsie ekstra te verdien of geld kan spaar. Wanneer laas het jy na jou versekering gekyk – betaal jy dalk nie te veel nie? Miskien kan jy spaar op jou lewensdekking indien jou omstandighede verander het.
Hou jou begroting maandeliks by deur die bedrae uitstaande te verander sodra jy weer 'n paaiement betaal het. Indien jy agterkom jy spaar hier en daar geld moet jy probeer om 'n ekstra bedrag op jou skuld te betaal – kyk veral na skulditems met die kleinste uitstaande bedrag of wat die hoogste rentekoers het.
Dit is ook baie belangrik om nie verdere skuld aan te gaan sodra jy 'n gedeelte daarvan afbetaal het nie. Onthou hoe hard jy gewerk het om te kom waar jy nou is. Maak 'n rekening toe sodra jy dit afbetaal het indien die rekening nie absoluut noodsaaklik is nie.
Probeer eers om jou skuld af te betaal voor jy begin spaar. Dit is amper altyd die geval dat jy minder rente verdien op jou spaargeld as die rente wat jy op skuld betaal. Dit beteken dat as jy geld spaar terwyl jy besig is om skuld af te betaal jy eintlik geld verloor.
Dit kan 'n uitmergelende proses wees om jou skuld af te betaal maar jy gaan wonderlik voel wanneer jy dit regkry. Onthou om nie weer onnodig skuld aan te gaan nie en lewe skuldvry.
Budget Insurance: https://www.budgetinsurance.co.za/blog/money-blog/your-4-step-plan-for-paying-off-debt/
Maniere om brandstof te bespaar
Ma’s moet hulle geldsake bestuur
Wanneer moet ek vir my aftrede begin spaar?
'n Tweede verband – ja of nee?
Maandag | 29 April | 2019
Hoekom net 6% Suid-Afrikaners gemaklik kan aftree